Аляксандр Мікалаевіч Кулічкоў

Алякса́ндр Мікала́евіч Кулічко́ў (, , Мсціслаўскі раён, Магілёўская вобласць, Беларуская ССР) — беларускі дзяржаўны дзеяч, былы міністр гандлю Беларусі.

 Біяграфія 
Скончыў у 1967 Беларускі тэхналагічны інстытут імя С. М. Кірава; ў 1979 — факультэт арганізатараў прамысловай вытворчасці і будаўніцтва пры Беларускім інстытуце народнай гаспадаркі імя В. У. Куйбышава; ў 1988 годзе Акадэмію грамадскіх навук пры ЦК КПСС.

З 1968 па 1972 гады працаваў хімікам, тэхнолагам Бабруйскага фанерадрэваапрацоўваючага камбіната, начальнікам цэнтральнай лабараторыі Бабруйскага вытворчага дрэваапрацоўчага аб'яднання.

З 1975 па 1982 гады — дырэктар Бабруйскай мэблевай фабрыкі імя Халтурына Бабруйскага вытворчага дрэваапрацоўчага аб'яднання, з 1981 па 1985 гады — генеральны дырэктар вытворчага аб'яднання «Бабруйскдрэў» імя 60-годдзя БССР.

Затым працаваў першым намеснікам, намеснікам старшыні Магілёўскага аблвыканкама, старшынёй Пастаяннай камісіі Вярхоўнага Савета Рэспублікі Беларусь па прамысловасці і паслугах насельніцтву, старшынёй Магілёўскага абласнога выканаўчага камітэта, памочнікам прэзідэнта Беларусі.

З 24 верасня 2001 года прызначаны міністрам гандлю Рэспублікі БеларусьУказ Прэзідэнта Рэспублікі Беларусь ад 24 верасня 2001 года № 539 «Аб прызначэнні А. М. Кулічкова Міністрам гандлю Рэспублікі Беларусь».

21 лютага 2005 года вызвалены ад пасады Міністра гандлю Рэспублікі Беларусь і прызначаны Кіраўніком спраў Прэзідэнта Рэспублікі БеларусьУказ Прэзідэнта Рэспублікі Беларусь ад 21 лютага 2005 г № 96 «Аб прызначэнні А. М. Кулічкова Кіраўніком спраў Прэзідэнта Рэспублікі Беларусь».

10 студзеня 2008 года вызвалены ад пасады ў сувязі з выхадам у адстаўку.Указ Прэзідэнта Рэспублікі Беларусь ад 10.01.2008 № 14 «Аб А. М. Кулічкове» 



 Спасылкі 
 Старонка на праекце «Хто ёсць хто ў Рэспубліцы Беларусь» 

Катэгорыя:Міністры гандлю Рэспублікі Беларусь
Катэгорыя:Выпускнікі БДЭУ
Катэгорыя:Выпускнікі БДТУ
Катэгорыя:Старшыні Магілёўскага абласнога выканаўчага камітэта
Катэгорыя:Памочнікі Прэзідэнта Беларусі
Катэгорыя:Кіраўнікі справамі Прэзідэнта Рэспублікі Беларусь
Катэгорыя:Дэпутаты Вярхоўнага Савета Рэспублікі Беларусь 12-га склікання
Катэгорыя:Намеснікі старшыні Магілёўскага абласнога выканаўчага камітэта